paragraph_text: Zlín je grad na istoku Češke Republike, u povijesnoj regiji Moravskoj. Između 1949. i 1990. zvao se Gottwaldov prema vođi Komunističke partije i predsjedniku Čehoslovačke Klementu Gottwaldu. Grad je jedan od najvećih svjetskih centara obućarske industrije koju je utemeljio jedan od vodećih svjetskih proizvođača obuće Tomáš Baťa 1894. godine. Prije osnivanja tvornice Zlín je bio malo mjesto, a otada dolaze mnogi doseljenici. Industriju obuće tijekom Drugog svjetskog rata konfiscirali su nacisti, a nakon rata tvornica je nacionalizirana.